১২ বছর পর সরস্বতী পুজোয় প্রসেনজিৎ-মিশুক

কলকাতা: তিনি ইন্ডাস্ট্রি। তাঁর অভিনয় বার বার প্রশংসিত হয়েছে জাতীয় স্তরে। একের পর এক হিট ছবি উপহার দিয়েছেন দর্শকদের। কথা হচ্ছে প্রসেনজিৎ চট্টোপাধ্যায়ের (Prosenjit Chatterjee)। ১২ বছর পর সরস্বতী পুজোয় (Saraswati Puja) প্রসেনজিৎ-মিশুক এক সঙ্গে বাগদেবীর আরাধনায়। বাবা-ছেলের জুটি সুপারহিট। ছবি দেখে ভালোবাসায় ভরিয়েছে ভক্তরা।

আরও পড়ুন: আসছে দেব-মিঠুনের ‘প্রজাপতি ২’

প্রসেনজিৎ চট্টোপাধ্যায় ইন্ডাস্ট্রির অন্যতম ব্যস্ত নায়ক। বয়স ৬০ পেরোলেও অভিনেতাকে দেখে বোঝার উপায় নেই। আর সেই অভিনেতার ছেলে তৃষাণজিৎ (Trishanji Chatterjee) ওরফে মিশুক। সরস্বতী পুজোর দিন এক ফ্রেমে ধরা দিলেন বাবা-ছেলে। প্রসেনজিৎ-মিশুককে এক ফ্রেমে দেখে ভক্তরা বলছে ‘বাপ কা বেটা’! তৃষাণজিতের সুদর্শন চেহারা দেখে সাধ করে অনুরাগীরা বলেন, ‘যেন বাবার মুখ বসানো।’ সত্যিই তাই! যেমন হাসি, তেমনই চাহনি। সুঠাম চেহারা। বাবা-ছেলে দুজনেই একই ছবি পোস্ট করেছেন। ছবিতে দেখা যাচ্ছে প্রসেনজিৎ পড়েছেন ঘিয়ে রঙের পাঞ্জাবি, গলায় সুন্দর কাজ করা। অপরদিকে ছেলে পড়েছেন হালকা নীল রঙের পাঞ্জাবি। বাপ-ছেলে একেবারে আলাদা মেজাজে সময় কাটাতে দেখা গেল। আর এই ছবি পোস্ট করে প্রসেনজিৎ লিখলেন, ১২ বছর পরে মিশুকের সঙ্গে বাড়ির সরস্বতী পুজোয়। ভক্তরা বলছেন, ‘এক ছবিতেই সুপারহিট!’

View this post on Instagram

A post shared by Prosenjit Chatterjee (@prosenstar)

অন্য খবর দেখুন